मृणाल बकलोई जन गेई पर उन्न अपना-आप काबू च रक्खेआ। केदार बाबू आक्खन लगे-जे कर लड़ने-झगड़ने दी गल्ल नेईं हुन्दी तां साढ़े च जड़े आदर्श न, इत्थें तोड़ी जे मनुक्खता च जे किश बी आदर्श-खुआने योग है, उसी अस सम्हालिए रखदे ते उन्दे मूंहा चा, धर्म-मन्दरा च, धर्मा दो वेदी उप्पर खड़ोइयै, राम लेई रमो, हरि लेई होरी, नारायण लेई नारेन नईं निकलदा। ओ सबनें गी आले मारी, पूरे जोरा ने संगा फाड़ी-फाड़ी ए की आखदे जे ए बद-नसीब लोक जेकर बे-मौती नेईं मरना च्हांदे न, तां फी साढ़े कोल उठी औन? धर्मा दा उपदेष देने आलें दी इस ललकारा करी, समाजा च बेठे दे सबने लोकें दा लहू भक्ति दे भाव करी खर्पन लगी पौंदा, पर अज्ज, जीवना दे आखरी बन्ने उप्पर पुज्जे दे में समझा करना जे उन्दे उपदेषें च सिक्ख-मत भाएं किश बी होयै, पर धर्मा दे रौंह्ने दी गुंजैश उन्दे च हैनी सो।